Държавен вестник, бр. 76, 2012 г., стр. 19

БРОЙ  76	
Д Ъ Р Ж А В Е Н  В Е С Т Н И К 	
СТР.  19  
отпадъци по смисъла на ЗБИЯЕ, ако се уста­
нови, че радиационният риск за работници и 
лица от населението е значителен. 
Допълнителна разпоредба
§ 1. По смисъла на наредбата:
1. „Депониране“ е дълговременно съх­
раняване по подходящ начин на остатъчни 
материали или технологично оборудване от 
дейности с материали с повишено съдържа­
ние на естествени радионуклиди, за които 
не се предвижда последващо използване или 
рециклиране.
2. „Материал с повишено съдържание на 
естествени радионуклиди“ е материал (суро­
вина, основен продукт, остатъчен материал, 
минен отпадък или технологично оборудване), 
който съдържа естествени радионуклиди с по-
висока концентрация от тази в естествените 
материали и който е предмет на дейност по 
чл. 1. 
3. „Остатъчен материал“ е материал с пови­
шено съдържание на естествени радионуклиди, 
получен като отпадъчен или страничен про­
дукт при осъществяване на дейност по чл. 1, 
който може да бъде използван, рециклиран, 
складиран или депониран според конкретния 
случай. 
4. „Предприятие“ е юридическо или фи­
зическо лице, което осъществява дейности 
по чл. 1.
5. „Рециклиране“ е преработване на оста­
тъчни материали с цел получаване на нови 
материали, пригодни за използване.
6. „Складиране“ е кратковременно съхра­
няване по подходящ начин на материали с 
повишено съдържание на естествени радио­
нуклиди.
Преходни и заключителни разпоредби
§ 2. Предприятията, които към датата 
на влизане в сила на наредбата извършват 
дейности по чл. 1, уведомяват министъра на 
здравеопазването и председателя на АЯР и 
представят документацията по чл. 4 в срок 
6 месеца от влизането в сила на наредбата.
§ 3. Наредбата се приема на основание 
чл. 26, ал. 5 от Закона за безопасно използване 
на ядрената енергия.
§ 4. Контролът по изпълнението на наред­
бата се осъществява от председателя на АЯР 
и от министъра на здравеопазването. 
Приложение № 1 
към чл. 1, ал. 1
Промишлени отрасли, в които се идентифицират 
дейности и материали, подлежащи на контрол 
от гледна точка на радиационната защита
1. Фосфатна промишленост – производство на 
фосфор, фосфорна киселина, фосфатни торове и 
други продукти чрез термична и „мокра“ прера­
ботка на фосфорити (фосфатни руди). 
2. Нефтена и газова промишленост – добив 
и преработка на нефт и газ.
3. Циментова промишленост – производство 
на цимент. 
4. Металургична промишленост (пирометалур­
гия) – производство на черни и цветни метали 
(желязо, стомана, чугун, феромагнитни сплави, 
олово, цинк, мед, алуминий, калай и др.) чрез 
термообработка на съответни металосъдържащи 
руди, различни от уранова руда. 
5. Производство на редкоземни метали чрез 
обработка на руди и минерали (циркон, мона­
цит, титанит, рутил, илменит, гадолинит и др.) 
и екстракция на метали (цирконий, скандий, 
титан, церий, лантан и др.).
6. Производство на изделия и продукти, съ­
държащи торий или негови химически съеди­
нения (осветителни тела, мрежички на газови 
лампи, оптични изделия, ториеви лещи, зава­
ръчни електроди, цветни пигменти, абразивни 
материали и др.). 
7. Производство на пигменти и инкрустации, 
съдържащи TiO2.
8. Енергетика (използване на органични го­
рива, като въглища и торф, в котелни агрегати 
при производство на електрическа енергия от 
топлоелектрически централи). 
Приложение № 2 
към чл. 1, ал. 2, т. 2
Видове остатъчни материали, които могат да 
бъдат замърсени от наслагване и сорбция на 
естествени радионуклиди при дейности в про­
мишлените отрасли по приложение № 1 към 
чл. 1, ал. 1
1. Странични и отпадъчни продукти от фос­
фатната промишленост (фосфогипс, фосфористи 
шлаки, ферофосфори, отлагания, налепи, утайки 
прахообразни и други замърсявания и отпадъчни 
материали от филтриращи устройства и инста­
лации за термообработка). 
2. Отпадъчни продукти от нефтената и газо­
вата промишленост (отлагания, налепи, утайки 
от инсталации за добив и преработка на нефт и 
газ – нефтени кладенци, платформи, рафинерии, 
тръбопроводи, арматура, резервоари и друго 
технологично оборудване). 
3. Отпадъчни продукти от циментовата 
промишленост (отлагания, налепи, утайки от 
клинкерни пещи, прахоочистващи филтри и 
друго технологично оборудване). 
4. Странични и отпадъчни продукти от 
пирометалургичното производство на черни и 
цветни метали (шлаки, филтърни прахове от 
газоочистващи инсталации при агломерация, 
отлагания, налепи, нагари от топилни пещи и 
друго технологично оборудване, хвост, шлам, 
сгурия, пепел, отпадъци от ремонт на пещи и 
от руди). 
5. Странични и отпадъчни продукти от про­
изводството на редкоземни метали, пигменти с 
TiO2, изделия и продукти, съдържащи ториеви